
РЕПУБЛИКА БЪЛГАРИЯ
ВОЕНЕН СЪД – ПЛОВДИВ


П Р О Т О К О Л    № 1

Днес, 24.08.2026 г. в гр. Пловдив, комисията състави настоящия протокол за провеждането на І-етап от конкурса, за длъжността „Съдебен архивар“ в гр. Пловдив – Военен съд, назначена съгласно Заповед № 241 от 21.08.2026 г. на Административния ръководител – председател на Военен съд – Пловдив, в състав: 

                   ПРЕДСЕДАТЕЛ: (П)


ЧЛЕНОВЕ: 1. (П)




  2. (П)
На комисията бяха представени всички приети документи за участие, ведно с регистъра за приемането им.

На основание чл. 93, ал. 1 от Кодекса на труда и чл. 142 от Правилник за администрацията в съдилищата комисията извърши проверка на документите за участие в конкурса и установи следното:

Във Военен съд – Пловдив е обявен конкурс за длъжност „Съдебен архивар“ със Заповед № 210 от 15.07.2026 г. на Административния ръководител – председател на Военен съд – Пловдив. Обявата за това е публикувана във вестник „24 часа“ на 20.07.2026 г. 

Съгласно заповедта минималните изисквания към кандидатите са: 
а) Да отговарят на условията на чл. 136 от Правилника за администрацията в съдилищата;
б) Да отговарят на условията на чл. 137 от Правилника за организацията в съдилищата, във  връзка с чл. 107а, ал. 1 КТ;
в) Да имат завършено средно образование.
Допълнителни специфични изисквания: 

а) Да притежават компютърна грамотност – работа с текстообработващи програми, Word, Excel и специализирани счетоводни софтуерни продукти; 
б) Да умеят да работят със стандартно офис оборудване; 

в) Да имат познания по Правилника за администрацията в съдилищата и Закона за съдебната власт;

г) Да притежават умения за работа в екип, комуникативност, експедитивност, организираност, лоялност, способност за работа под напрежение;

д) Да имат познания по общи деловодни техники, съвременна офис техника;

   
Владеенето на чужд език и допълнителна квалификация са предимство.

 Необходими документи за участие в конкурса:

- Писмено заявление (по образец);
- Автобиография (подписана от кандидата);
- Декларация  за обстоятелствата по чл. 340а, ал. 1 ЗСВ (по образец);
- Декларация по чл. 340а, ал.2 ЗСВ (по образец);
- Декларация за кандидата за липса на обстоятелства по чл. 107а, ал. 1 КТ (по образец);
- Декларация-съгласие за обработка на лични данни, съгласно Регламент /ЕС/2016/679;
- Медицинско свидетелство за работа;
- Удостоверение от Център за психично здраве, че кандидатът не страда от психически заболявания;
- Свидетелство за съдимост;
- Заверено копие от диплома за завършено образование;
- Заверено копие от трудова книжка или други документи, удостоверяващи продължителността на трудовия и осигурителния стаж;
- Заверено копие от документ за компютърна грамотност;
- Препоръки от предишни работодатели и други документи, свързани с допълнителна квалификация и правоспособност (по желание на кандидата);
-  Пълномощно за подаване на документи (когато същите не се подават лично от кандидата).
Копията на посочените документи следва да бъдат саморъчно заверени с „вярно с оригинала“ и подпис. Самоличността на кандидатите в отделните етапи от конкурса се удостоверява с документ за самоличност. Документи, издадени в чужбина, да се представят с превод на български език, признати в съответствие с българското законодателство.
В посочения в обявата едномесечен срок са постъпили заявления за участие в конкурса от Олга Кирилова Николова с вх. № 875 от 22.07.2026 г.  и Валентина Ангелова Толева с вх. № 885 от 24.07.2026 г.
При проверка към приложените документи за участие в конкурса от Олга Кирилова Николова не се констатираха нередовности, поради което комисията реши този кандидат да бъде допуснат до участие във ІІ-ри етап от конкурса, като на основание чл. 93, ал. 3 КТ и чл. 142, ал. 4 от ПАС в списъка да се посочи дата, час и място на провеждане, както следва: 16.09.2026  г. от 10,00 ч. в съдебна зала № 1 на Военен съд – Пловдив.
При проверка към приложените документи за участие в конкурса от Валентина Ангелова Толева не се констатираха нередовности, поради което комисията реши този кандидат да бъде допуснат до участие във ІІ-ри етап от конкурса, като на основание чл. 93, ал. 3 КТ и чл. 142, ал. 4 от ПАС в списъка да се посочи дата, час и място на провеждане, както следва: 16.09.2026  г. от 11,00 ч. в съдебна зала № 1 на Военен съд – Пловдив.

Комисията за провеждане на конкурса взе решение същият да бъде проведен при следните условия, съгласно Заповед № 210 от 15.07.2026 г. и обявление във вестника.

1. ІІ-ри етап – практическа задача и събеседване. Практическата задача съдържа 10 тестови въпроса от Правилник за администрация в съдилищата и Етичен кодекс на съдебния служител. Проверка на компютърните  умения (съставяне и оформяне на писмо), правопис, пунктуация, стилистика. Оценяването е по шестобалната система.
На основание чл. 93, ал. 3 от КТ да се съобщи писмено на Олга Кирилова Николова и Валентина Ангелова Толева датата, мястото и часа за започване и провеждане на конкурса.
След провеждане на събеседването, резултатът от ІІ-ри етап на конкурса ще бъде съобщен в 3-дневен срок от провеждането му.
На основание чл. 142, ал. 6 от ПАС списъка с допуснатия кандидат да се постави на общодостъпно място в сградата  на Военен съд – Пловдив и да се публикува на интернет страницата на съда.

ПРЕДСЕДАТЕЛ: (П)




ЧЛЕНОВЕ: 1.(П)






2. (П)
Вярно с оригинала!

